text: Enmi ce chastel descendi 
   Li messagés dont je vous di, 
   Moult à point et moult sagement. 
   Moult se merveillerent la gent 
   De toutes pars, quant l'ont veü. 
   Li plusour ont reconneü 
   Le cheval, s'en furent moult lié. 
   Le messagier ont festiié ; 
   Car bien pensoient qu'il venoit 
   Devers Cléomadès tout droit. 
   Et cil à point les salua 
   Et leur dist que pas III jours n'a 
   Qu'il vit Clarmondine la bele ; 
   Et, quant cil oient tel nouvele 
   Pe cele qu'il amoient tant, 
   euer furent lie[z] et joiant. 
   De toutes pars joie demainent ; 
   Devers le roi Carmant l'enmainent.
  